জনপ্রিয়তা, ভালো মানুষ, সততার এখানে মূল্য কোথায়! সেই কেনা-বেচায় হেরে গিয়ে টাঙ্গাইলের অলোয়া ইউনিয়নের দুই বার শ্রেষ্ঠ ইউপি চেয়ারম্যান মনোনয়ন পাননি নিজ দলের। বিদ্রোহী প্রার্থী হিসেবে গতবার পাস করলেও এবার হেরে গেছেন অর্থ, বিত্ত, পেশির জোর, আর রাজনৈতিক শঠতার কাছে। গণমাধ্যমের কল্যাণে জানা গেছে, হেরে গিয়ে তিনি দুধ দিয়ে গোসল করে ‘পবিত্র’ হয়েছেন। তার ভাষায়, ‘আমাকে হারানো হয়েছে, এ পরাজয় মেনে নিতে পারছি না। তাই আমি ক্ষোভে দুধ দিয়ে গোসলের মাধ্যমে রাজনীতি থেকে চিরবিদায় ও ভবিষ্যতে নির্বাচন না করার ঘোষণা দিয়েছি। দুধ দিয়ে গোসল করে পবিত্র হলাম। নিয়মিত পাঁচ ওয়াক্ত নামাজ পড়বো। আর যতটুকু পারি জনগণের সেবায় নিজেকে নিয়োজিত রাখবো।’